section_heading: Radnja
paragraph_text: U zgradu stiže i gđica Campbell te otkriva da je agentica Interpola koja već godinama prati Sauvagea. Uz dokaze protiv Sauvagea, English upada na njegovu zabavu, ali biva smijenjen sa slučaja od strane Pegaza. Sauvage odustaje od plana s lažnim nadbiskupom i šalje svoje razbojnike koji prisile Elizabetu II. na abdikaciju prijeteći ubojstvom njezinog velškog korgija. Gđica Campbell, koja je zamijenila Englisha u službenoj istrazi slučaja, nagovara ga da s njom ode u Sauvageov dvorac, gdje otkrivaju da on planira Englesku pretvoriti u najveći svjetski zatvor. Nakon što English slučajno uključi mikrofon, Sauvage otkrije da je on u dvorcu i zaključa ga u podrumu.